**Ministru kabineta noteikumu projektu par valsts pārbaudes darbu** **par vispārējās pamatizglītības ieguvi, to norises laiku maiņu un mācību beigu laiku 9. klases izglītojamiem 2020./2021. mācību gadā sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Atbilstoši Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktā noteiktajam anotācijas kopsavilkumu nav nepieciešams aizpildīt. |

|  |  |  |
| --- | --- | --- |
| **I Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts:  1. “Grozījums Ministru kabineta 2018. gada 27. novembra noteikumos Nr. 747 “Noteikumi par valsts pamatizglītības standartu un pamatizglītības programmu paraugiem”” (turpmāk – grozījums pamatizglītības standartā) izdots saskaņā ar Izglītības likuma 14. panta 19. punktu un Vispārējās izglītības likuma 4. panta 11. un 11.1 punktu un 30. panta septīto daļu;  2. “Grozījums Ministru kabineta 2020. gada 26. maija noteikumos Nr. 319 “Noteikumi par valsts pārbaudes darbu norises laiku 2020./2021. mācību gadā”” (turpmāk – grozījums noteikumos par valsts pārbaudes darbu norises laikiem) izdots saskaņā ar Vispārējās izglītības likuma 4. panta 12. punktu;  3. “Grozījums Ministru kabineta 2020. gada 14.janvāra noteikumos Nr. 28 “Noteikumi par 2020./2021. mācību gada un mācību semestru sākuma un beigu laiku un brīvdienu laiku”, (turpmāk – grozījums noteikumos par mācību gada garumu) izdots saskaņā ar Vispārējās izglītības likuma 4. panta 16. punktu (turpmāk kopā arī – projekti par pamatizglītības ieguvi).  Projekti par pamatizglītības ieguvi sagatavoti pēc Izglītības un zinātnes ministrijas iniciatīvas, ievērojot valstī noteiktos pasākumus Covid-19 izplatības mazināšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts pārbaudes darbu norises laiki 2020./2021. mācību gadā noteikti Ministru kabineta 2020. gada 26. maija noteikumos Nr. 319 “Noteikumi par valsts pārbaudes darbu norises laiku 2020./2021. mācību gadā”, kuru IV nodaļa nosaka laikus valsts pārbaudes darbiem par vispārējo pamatizglītības ieguvi laikā no 2021. gada 19. maija līdz 2021. gada 17. jūnijam, paredzot eksāmenus: latviešu valodā latviešu mācībvalodas izglītības programmās, latviešu valodā mazākumtautību izglītības programmās, vienā svešvalodā pēc izglītojamā izvēles, matemātikā, Latvijas vēsturē un mazākumtautību valodā mazākumtautību izglītības programmās. Ar Ministru kabineta 2020. gada 6. novembra rīkojumu Nr. 655 „Par ārkārtējās situācijas izsludināšanu” (turpmāk – Ministru kabineta rīkojums) no 2020. gada 9. novembra līdz 2021. gada 6. aprīlim visā valsts teritorijā ir izsludināta ārkārtējā situācija ar mērķi ierobežot Covid-19 izplatību. Pamatojoties uz minētā rīkojuma 5.13.2. apakšpunktu, tika pārtraukta mācību procesa norise klātienē visās izglītības iestādēs (paredzot atsevišķus izņēmumus), mācības nodrošinot attālināti. Tā kā pamatskolas beidzēji turpina vispārējo vidējo izglītību skolā, kurā pašlaik mācās, vai, stājoties citā izglītības iestādē, uzrāda gada vērtējumus vai kārto iestājpārbaudījumus, kā arī valsts pārbaudes darbu norisē, kura iespējama tikai klātienē, jāievēro veselības drošības pasākumi, tajā skaitā jāierobežo iespējamo izglītojamo pulcēšanās reižu skaits, ņemot vērā, šī brīža situāciju un iespējamos riskus, projekti par pamatizglītības ieguvi paredz, ka, beidzot 9. klasi, eksāmeni nenotiek, tos aizstājot ar diagnosticējošajiem darbiem ar monitoringa nolūku. Izglītojamie, kuri apgūst mazākumtautību izglītības programmu, varēs izvēlēties kārtot centralizēto eksāmenu latviešu valodā. Šāds izņēmums ir noteikts, ievērojot Ministru kabineta noteikumos par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi noteikto, ka valsts valodas prasmes pārbaudi nekārto personas, kuras apguvušas akreditētu mazākumtautību izglītības programmu un kārtojušas centralizēto eksāmenu latviešu valodā (mazākumtautību izglītības programmās 9. klasei), ko apliecina pamatizglītības sertifikāts. Tādējādi izglītojamie, kuri izvēlēsies kārtot centralizēto eksāmenu latviešu valodā mazākumtautību izglītības programmās, varēs nekārtot valsts valodas pārbaudījumu, kas nepieciešams, lai apliecinātu nepieciešamās valsts valodas prasmes, piemēram, profesionālo un amata pienākumu veikšanai. Lai veiktu monitoringu un izglītojamajiem būtu iespēja pārbaudīt savu zināšanas un pamatprasmes un pēc rezultātu iegūšanas vēl līdz mācību gada beigām sadarbībā ar skolotāju varētu pilnveidot tās zināšanas un prasmes, kuras diagnosticējošajā darbā bija nepietiekamā līmenī, lai veiksmīgi turpinātu izglītību vidējās izglītības posmā, projekti par pamatizglītības ieguvi paredz, ka 9. klases izglītojamajiem aprīlī jāveic divi obligātie diagnosticējošie darbi latviešu valodā latviešu mācību valodas izglītības programmās vai latviešu valodā mazākumtautību izglītības programmās un matemātikā. Pēc izglītības iestādes izvēles tā var organizēt arī citu diagnosticējošo darbu – svešvalodā (angļu, vācu, franču vai krievu pēc izglītojamā izvēles), Latvijas vēsturē, mazākumtautības valodā mazākumtautību izglītības programmās – norisi. Izglītības iestādēm izvēlei tiek piedāvāts arī diagnosticējošais darbs dabaszinībās, lai veicinātu interesi par STEM priekšmetu apguvi, kas ļautu izglītojamiem saprast, kuru mācību virzienu izvēlēties apgūt vidējās izglītības posmā. Grozījumi noteikumos par valsts pārbaudes darbu norises laikiem paredz noteikt, ka diagnosticējošie darbi notiek no 2021. gada 13. aprīļa līdz 29. aprīlim, nosakot diagnosticējošo darbu rakstu daļas noteiktā laikā, savukārt valodu pārbaudījumos mutvārdu daļu izglītības iestādes organizē attālināti pašu noteiktajos laikos, ievērojot noteikumos noteiktu laika posmu no 13. aprīļa līdz 29. aprīlim. Eksāmens latviešu valodā vispārējās pamatizglītības mazākumtautību izglītības programmās (kombinēti, centralizēti) izglītojamiem, kuri vēlas to kārtot, notiks: 2021. gada 19. maijā - rakstu daļa un 19. un 20. maijā – mutvārdu daļa. Izglītojamiem, kuri attaisnojošu iemeslu dēļ nevar kārtot minēto eksāmenu, varēs to kārtot 2021. gada 7. jūnijā.  Šobrīd ir spēkā Ministru kabineta 2020. gada 14.janvāra noteikumi Nr. 28 “Noteikumi par 2020./2021. mācību gada un mācību semestru sākuma un beigu laiku un brīvdienu laiku”, kuru 4. punkts paredz, ka 9. klases izglītojamiem mācības beidzas 2021. gada 14. maijā, bet mācību gads beidzas 2021. gada 11. jūnijā. Ievērojot sagatavoto grozījumu pamatizglītības standartā, kas paredz atcelt eksāmenus 9. klases noslēgumā, grozījums noteikumos par mācību gada garumu paredz, ka 9.klases izglītojamiem mācības beidzas 31.maijā, tādējādi nodrošinot mācību procesa nepārtrauktību. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts izglītības satura centrs (turpmāk – Centrs) un Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītojamie, kuri kārto valsts pārbaudes darbus 2020./2021. mācību gadā. Valsts pārbaudes darbus šogad kārtot bija pieteikušies 19607 9. klases izglītojamie, no tiem 4936 skolēni bija pieteikušies kārtot latviešu valodu mazākumtautību izglītības programmās. Pašvaldības izglītības speciālisti vai izglītības pārvaldes iestādes – 109, centra darbinieki, kas iesaistīti valsts pārbaudes darbu nodrošināšanā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekti šo jomu neskar. |
| 4. | Atbilstības izmaksu monetārs novērtējums | Projekti šo jomu neskar. |
| 5. | Cita informācija. | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekti šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Apvienotā anotācija ir sagatavota par grozījumu pamatizglītības standartā, grozījumu noteikumos par valsts pārbaudes darbu norises laikiem un grozījumu noteikumos par mācību gada garumu.  Projekti par pamatizglītības ieguvi ir saistīti ar likumprojektu “Grozījumi Covid-19 infekcijas izplatības pārvaldības likumā” (Reģ. Nr. 933/Lp13) (turpmāk – likumprojekts), kuram Izglītības un zinātnes ministrija ir sniegusi priekšlikumu papildināt to ar regulējumu, ka 2020./2021. mācību gadā valsts pārbaudes darbi par vispārējās pamatizglītības ieguvi ir diagnosticējošie darbi, izņemot centralizēto eksāmenu latviešu valodā mazākumtautību izglītības programmās izglītojamiem, kuri šo eksāmenu vēlas kārtot. Šobrīd no Izglītības likuma un Vispārējās izglītības likuma regulējuma izriet, ka valsts pārbaudes darbs izglītojamo mācību sasniegumu novērtēšanai noteiktā mācību priekšmetā pamatizglītības programmā ir eksāmens. Ņemot vērā, to, ka valsts pārbaudes darbu norisē jāievēro veselības drošības pasākumi, tajā skaitā jāierobežo izglītojamo pulcēšanās reižu skaits, lai mazinātu izglītojamo un pedagogu risku inficēties ar Covid-19, likumprojektā jānosaka, ka 2020./2021. mācību gadā valsts pārbaudījumi par vispārējās pamatizglītības ieguvi ir diagnosticējošie darbi, nevis eksāmeni. |
| 2. | Atbildīgā institūcija | Izglītības un zinātnes ministrija |
| 3. | Cita institūcija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekti šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekti šo jomu neskar |

|  |  |  |
| --- | --- | --- |
| **VII Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Centrs, izglītības iestādes, kuras īsteno vispārējās pamatizglītības programmas, pašvaldību izglītības speciālisti vai izglītības pārvaldes iestādes. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nepaplašina un nesašaurina iesaistīto institūciju funkcijas.  Projekta izpilde tiks nodrošināta esošo institūciju ietvaros. |
| 3. | Cita informācija. | Nav. |

Izglītības un zinātnes ministre I.Šuplinska

Vizē: Valsts sekretārs J.Volberts

Špūle 60001606

kaspars.spule@visc.gov.lv